**Ministru kabineta noteikumu projekta “Noteikumi par valsts valodas zināšanu apjomu un valsts valodas prasmes pārbaudes kārtību”**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāstāšanās laiks (500 zīmes bez atstarpēm) | Ministru kabineta noteikumu projekta„Noteikumi par valsts valodas zināšanu apjomu un valsts valodas prasmes pārbaudes kārtību” (turpmāk – projekts) mērķis ir noteikt valsts valodas zināšanu apjomu un valsts valodas prasmes pārbaudes (turpmāk – pārbaude) procesu, kuru plānots gandrīz pilnībā nodrošināt Valsts pārbaudījumu informācijas sistēmā (turpmāk – VPIS). Ņemot vērā būtiskas izmaiņas pārbaudes norisē, sākot ar reģistrēšanos un pārbaudes kārtošanu, ir nepieciešams jauns normatīvais akts.  Noteikumu projekts stājas spēkā 2022.gada 1.janvārī. |

|  |  |  |  |
| --- | --- | --- | --- |
| **I. Tiesību akta projekta izstrādes nepieciešamība** | | | |
| 1. | Pamatojums | [Valsts valodas likuma](https://m.likumi.lv/ta/id/14740-valsts-valodas-likums) [6. panta](https://m.likumi.lv/ta/id/14740-valsts-valodas-likums#p6) piektā daļa, kas deleģē Ministru kabinetam noteikt valsts valodas zināšanu apjomu profesionālo un amata pienākumu veikšanai un valsts valodas prasmes pārbaudes kārtību.  Imigrācijas likuma 24. panta piektā un 5.1 daļa, kas deleģē Ministru kabinetam noteikt valsts valodas zināšanu apjomu, pārbaudes kārtību ārzemniekiem, kas pretendē uz pastāvīgās uzturēšanās atļaujas iegūšanu Latvijas Republikā.  Likuma “Par Eiropas Savienības pastāvīgā iedzīvotāja statusu Latvijas Republikā” 3. panta ceturtā un piektā daļa, kas deleģē Ministru kabinetam noteikt zināšanu apjomu un pārbaudes kārtību trešās valsts pilsoņiem, kas pretendē uz Eiropas Savienības pastāvīgā iedzīvotāja statusu Latvijas Republikā.  Diasporas likuma 6. panta otrās daļas 3. punkta g) apakšpunkts un Valdības rīcības plāna Deklarācijas par Artura Krišjāņa Kariņa vadītā Ministru kabineta iecerēto darbību īstenošanai (apstiprināts ar MK 07.05.2019. rīkojumu Nr.210) (turpmāk – Valdības rīcības plāns) 165.5.apakšpunkts, kas paredz nodrošināt valsts valodas prasmes pārbaudes un to pieejamību diasporai tās locekļu pastāvīgajās dzīvesvietās ārvalstīs, izsniedzot atbilstošu valsts valodas prasmes apliecību.  Valdības rīcības plāna 244.2. apakšpunkts, kas paredz, ka ir izveidots e-pakalpojums, kurā var pārliecināties par Latvijas iedzīvotāja valsts valodas prasmes pārbaudes dokumenta esību, lai uzlabotu informācijas apstrādi normatīvajos aktos noteiktajos gadījumos un paātrinātu lēmumu pieņemšanu.  Izglītības likuma 35.1pants, kas nosaka to, ka Valsts pārbaudījumu informācijas sistēmā ir ierakstāmas ziņas par valsts valodas prasmes pārbaudījumiem. | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | Pašreiz spēkā ir Ministru kabineta 2009.gada 7.jūlija noteikumi Nr.733 „Noteikumi par valsts valodas zināšanu apjomu, valsts valodas prasmes kārtību un valsts nodevu par valsts valodas prasmes pārbaudi” (turpmāk – noteikumi Nr. 733).  Būtiskākās izmaiņas salīdzinājumā ar pastāvošo tiesisko regulējumu valsts valodas prasmes pārbaudes nodrošināšanā.  Projekts ir izstrādāts primāri tādēļ, ka Izglītības un zinātnes ministrijas īstenotā Eiropas reģionālā attīstības fonda projektā „Valsts pārbaudījumu organizēšanas procesa pilnveide” Nr.2.2.1.1./19/001 ir izveidota valsts pārbaudījumu informācijas sistēma (turpmāk – VPIS), kurā iestrādātais tehniskais risinājums ļaus optimizēt un modernizēt valsts valodas prasmes pārbaudes (turpmāk – pārbaude) procesu vairākās tā daļās – reģistrējoties pārbaudei, kārtojot to, saņemot pārbaudes rezultātu u.c. Tādējādi pārbaude būs ērtāka, klientiem pieejamāka un ekonomiskāka cilvēkresursu aspektā.  Pārbaudes procesa organizācija VPIS notiks saskaņā ar tiesību aktiem personas datu aizsardzības jomā, valsts pārvaldes sniegto e-pakalpojumu jomā u.c.  Vienlaikus ar šo noteikumu projektu Izglītības un zinātnes ministrija virza Ministru kabineta noteikumu projektu “Grozījumi Ministru kabineta 2019. gada 25. jūnija noteikumos Nr. 275 “Valsts pārbaudījumu informācijas sistēmas noteikumi"”, kas ietver VPIS risinājuma izstrādi, optimizējot valsts valodas prasmes pārbaudes organizēšanu, nodrošinot pārbaudījumu kārtošanu elektroniskā vidē un lietotājam draudzīgu e-pakalpojumu izveidi, piemēram, elektronisku reģistrēšanos pārbaudei un pārbaudes rezultātu elektronisku pieejamību.  Noteikumu projekta I daļa – Vispārīgie jautājumi  Noteikumu projekta 3.punktā noteikts, ka pārbaudi nodrošina Valsts izglītības satura centrs (turpmāk – centrs), izmantojot Valsts pārbaudījumu informācijas sistēmu (turpmāk – VPIS) atbilstoši tās normatīvajam regulējumam. Centrs ir atbildīgs par pārbaudē nepieciešamo tehnisko nodrošinājumu, piemēram, datoriem, interneta pieslēgumu, ierīcēm, kas nepieciešamas klausīšanās daļas norisei, videonovērošanas iekārtām u.c.  Attiecībā uz citiem šīs daļas punktiem noteikumu projektā izmaiņu nav.  Projekta II daļa – Atbrīvojums no pārbaudes un atvieglojumi pārbaudes kārtošanā  Pamatā tiek saglabāts spēkā esošajā normatīvajā regulējumā noteiktais. Jauninājums ir tas, ka ir nosauktas divas personu grupas, kam nav jākārto pārbaudi.  Projekta 7.3. apakšpunktā iekļautas personas, kas apguvušas mācību priekšmeta “Latviešu valoda” saturu kādā no Eiropas skolām un sekmīgi nokārtojušas latviešu valodas bakalaurāta eksāmenu, kuru ir apstiprinājusi Izglītības un zinātnes ministrija. Vērtējums par latviešu valodas prasmi ir atspoguļots Eiropas skolas izdotajā dokumentā, kas ir vienots visām Eiropas skolām. Saskaņā ar Saeimas 2005.gada 2.jūnija likuma „Par Konvenciju, ar ko nosaka Eiropas skolu statūtus” 2.punktu Izglītības un zinātnes ministrija koordinē Konvencijā paredzēto saistību izpildi. Eiropas skolas ir dibinātas sākot ar 1957.gadu un paredzētas Eiropas Kopienu darbinieku bērnu kopējai izglītošanai. Eiropas skolas ir oficiāla valsts izglītības iestāde, ko kopīgi pārrauga Eiropas Savienības dalībvalstu valdības. Eiropas skolas mērķis ir radīt skolēniem pārliecību par savas kultūras identitāti, nodrošināt augstas kvalitātes izglītību no pirmsskolas līdz vidusskolai, veicināt dzimtās valodas un svešvalodu apguvi, attīstīt matemātikas un zinātniskās prasmes, veicināt radošumu, attīstīt fiziskās prasmes un izpratni par veselīgu dzīvesveidu, veicināt iecietību un sadarbību. Mācību procesā īpaši tiek uzsvērta Eiropas un globālā dimensija. Eiropas skolās skolēnu dzimtā valoda, tajā skaitā latviešu valoda tiek apgūta kā obligāts mācību priekšmets, sākot no 1. klases. Vidējās izglītības nobeigumā tiek kārtoti Eiropas skolas bakalaurāta eksāmeni, tajā skaitā latviešu valoda. Eiropas Skolas izglītības dokuments – Eiropas skolas bakalaurāta diploms par vispārējās vidējās izglītības ieguvi ir pamats uzņemšanai studiju programmās ES dalībvalstīs un saskaņā ar Ministru kabineta 2006.gada 10.oktobra noteikumu Nr.846 „Noteikumi par prasībām, kritērijiem un kārtību uzņemšanai studiju programmās” 6.3 punktu bakalaurāta eksāmens latviešu valodā var aizstāt latviešu valodas centralizēto eksāmenu. Personas, kas mācās latviešu valodu Eiropas skolās apgūst to kā dzimto valodu, turklāt bakalaurāta eksāmena prasības ir pietiekami augstas, lai uzskatītu, ka, to sekmīgi nokārtojot, persona apliecina valsts valodas prasmi. Paredzētais regulējums dod iespēju noteiktai personu grupai, bez papildu šķēršļiem, š.g. pārbaudes kārtošanas, piemēram, iestāties Latvijas augstskolās pēc Eiropas skolas absolvēšanas.  Projekta 7.6.punkts paredz, ka pārbaudi nekārto personas, kas ir sasniegušas 75 gadu vecumu. Pamatojoties uz līdzšinējo pieredzi, eksaminējot personas, kas ir vecākas par 75 gadiem, kā arī teorētiskajām nostādnēm valodu apguvē, jāsecina, ka šādā vecumā apgūt jaunu svešvalodu ir sarežģīti.  Personu skaits, kuras ir sasniegušas 75 gadu vecumu, pārbaudēs ir minimāls – pēdējos gados vidēji 16 personas no 4000 gadā. Saskaņā ar pārbaudes iesniegumos norādīto mērķi personas pēc 75 gadu vecuma kārto pārbaudi, lai pretendētu uz pastāvīgās uzturēšanās atļaujas saņemšanu. Tādējādi prasības valsts valodas prasmē ir pamats salīdzināt ar prasībām Pilsonības iegūšanai. Saskaņā ar Pilsonības likuma 21.panta trešo daļu personas, kas sasniegušas 65 gadu vecumu, ir atbrīvotas no latviešu valodas pārbaudes rakstu daļas.  Attiecībā uz prasībām zināt valsts valodu pilsonības iegūšana kā mērķis ir būtiskāka par pastāvīgās uzturēšanās atļauju.  Projekta III daļa – Valsts valodas zināšanu apjoms  Projektā aprakstītais valsts valodas zināšanu un prasmju apjoms ir noteikts atbilstoši Eiropas padomes politikā ievērotajai sistēmai un izstrādātajam dokumentam “Eiropas kopīgās pamatnostādnes valodu apguvei: mācīšanās, mācīšana, vērtēšana” (<https://valoda.lv/wp-content/uploads/docs/Projekti/LV_mat_evp_valodu_pase.pdf> ),  kas perspektīvā ļautu pretendēt uz valsts valodas prasmes pārbaudes kā Eiropā atzīta latviešu valodas kā svešvalodas eksāmena statusu.  Saskaņā ar minētajā Eiropas valodu dokumentā noteikto valsts (latviešu) valodas vērtējumu nosaka trīs līmeņos: pamata, vidējā un augstākajā, un katram no šiem līmeņiem ir divas pakāpes: 1.pakāpe (zemākā); 2.pakāpe (augstākā).  Noteikumu projektā sniegts katra valodas prasmes līmeņa un pakāpes svarīgāko prasību apraksts.  Projekta IV daļa – Valsts valodas prasmi apliecinošie dokumenti  Noteikumu projektā 13.1. apakšpunktā noteikts atšķirīgs dokumenta veids – ar drošu elektronisko parakstu un laika zīmogu parakstīts lēmums par personas valsts valodas prasmes pārbaudes rezultātiem –, kas apliecina personas valsts valodas prasmes līmeni un pakāpi. VPIS tehniskais risinājums, droša personas autentifikācija, izmantojot valsts pārvaldes portālu [www.latvija.lv](http://www.latvija.lv) dod iespēju lēmumu par pārbaudes rezultātu saņemt kā e-dokumentu.  Salīdzinājumā ar pašreizējo regulējumu noteikumu projektā izveidoti trīs pielikumi (apakšpunkti 13.2.,13.3., 13.4), lai pārskatāmā veidā būtu pieejama informācija par valsts valodas prasmes līmeņiem un pakāpēm valsts valodas prasmes apliecībās, kuras izsniegtas līdz 2009. gada 1. septembrim (3.pielikums),Valsts izglītības satura centra izsniegto valsts valodas prasmi apliecinošo dokumentu atbilstību valsts valodas prasmes vērtējumiem un apzīmējumiem pamatizglītības dokumentos (4.pielikums) un vispārējās vidējās izglītības dokumentos (5.pielikums) dokumentiem.  Noteikumu projektā (14.punktā) precizēta norma par nepieciešamību uzrādīt 13.punktā minētos valsts valodas prasmes apliecinošos dokumentus darba devējam vai citai personai, ievērojot normatīvajos aktos noteikto kārtību. Precizējums veikts, apzinoties, ka noteikumi par pārbaudes kārtību ir vienīgais tiesību akts, kas nosaka nepieciešamību, piemēram, darba ņēmējam uzrādīt valsts valodas prasmi apliecinošo dokumentu. Līdz 2020. gada 1. jūlijam šāda prasība netieši izrietēja no Latvijas Administratīvo pārkāpumu kodeksa 41.1 panta. Pašreiz spēkā esošais Administratīvo sodu likums par pārkāpumiem pārvaldes, sabiedriskās kārtības un valsts valodas lietošanas jomā (turpmāk – Administratīvo sodu likums) paredz administratīvo atbildību par valsts valodas nelietošanu tādā apjomā, kāds nepieciešams profesionālo un amata pienākumu veikšanai, ja normatīvie akti paredz valsts valodas lietošanu (19. pants), un par darba līguma noslēgšanu ar darbinieku, kura valsts valodas zināšanu apjoms nav pietiekams attiecīgo profesionālo un amata pienākumu veikšanai, ja normatīvie akti paredz, ka to veikšanai nepieciešamas valsts valodas zināšanas (24.pants). Administratīvo sodu likuma autori norāda, ka šādā veidā vēlas paplašināt juridisko personu atbildību ([http://titania.saeima.lv/LIVS13/SaeimaLIVS13.nsf/0/BA4B2D2362FE54E4C225841500263A1C?OpenDocument](http://titania.saeima.lv/LIVS13/SaeimaLIVS13.nsf/0/BA4B2D2362FE54E4C225841500263A1C?OpenDocument%20)) proti, ka juridiskā persona ir atbildīga, vai potenciālais darba ņēmējs prot valsts valodu normatīvajos aktos noteiktajā apjomā. Taču nav noteikts, kā juridiskā persona var pārliecināties par kādas personas valsts valodas prasmi.  Projekta V daļa – Pārbaudes komisijas izveide un darbība    Ar mērķi pilnveidot pārbaudes procedūru, tās kvalitāti un drošību, noteikumu projektā noteikta lielāka atbildība par valsts valodas prasmes pārbaudes procesu pārbaudes komisijas priekšsēdētājam un arī komisijas locekļiem.  Noteikumu projektā ir paredzēta komisijas darbība gan klātienē, gan attālinātā formā, ņemot vērā VPIS iespējas.  Pārbaudi vada un personas valsts valodas prasmi vērtē Valsts valodas prasmes pārbaudes komisija (turpmāk – komisija). Komisijas sastāvā ir komisijas priekšsēdētājs, komisijas priekšsēdētāja vietnieks, vērtētāji un pārbaudes norises vadītāji. Centra vadītājs ar rīkojumu ne vēlāk kā piecas darbdienas pirms katras konkrētās pārbaudes apstiprina komisijas sastāvu, pārbaudes vietu un laiku. Komisijas sastāvu ievada VPIS. Komisijas locekļiem ir VPIS lietotāja tiesības.  Precizēta komisijas priekšsēdētāja un viņa vietnieka loma un profesionālā kvalifikācija, nosakot, ka komisijas priekšsēdētājs un komisijas priekšsēdētāja vietnieks ir centra amatpersonas, kurām ir augstākā izglītība baltu filoloģijā vai latviešu filoloģijā. Komisijas priekšsēdētājs ir atbildīgs par vērtētāju un rakstveida daļas vadītāju darbību konkrētās pārbaudes laikā. Komisijas priekšsēdētāja prombūtnes laikā viņa pienākumus veic komisijas priekšsēdētāja vietnieks.  Projektā ir detalizētāk aprakstīta vērtētāja darbība, kā arī precizētas vērtētājam izvirzītās prasības kā profesionālās kvalifikācijas aspektā, tā konfedencialitātes un drošības aspektā, veicot vērtētāja pienākumus. Projekts paredz, ka vērtētājs ir konkursa kārtībā centra izvēlēta persona, kura vērtē personas rakstītprasmi un runātprasmi un vada runātprasmes daļu, uz kuru attiecas šādi nosacījumi: vērtētājam ir augstākā izglītība baltu filoloģijā vai latviešu filoloģijā; vērtētājs nedrīkst veikt valsts valodas inspektora pienākumus; vērtētājs nedrīkst būt līgumattiecībās ar uzņēmējsabiedrībām, kas nodarbojas ar latviešu valodas mācīšanu personām, kurām nepieciešama valsts valodas prasme, lai veiktu profesionālos un amata pienākumus, saņemtu pastāvīgās uzturēšanās atļauju vai iegūtu Eiropas Savienības pastāvīgā iedzīvotāja statusu; vērtētājs pirms stāšanās līgumattiecībās ar centru, apstiprinot atbilsmi šiem nosacījumiem, paraksta rakstveida apliecinājumu.  Projektā precizēta pārbaudes norises vadītāja darbība un ar mērķi paaugstināt šo pienākumu veicēja atbildību par procesu, noteikts, ka pārbaudes norises vadītājs ir centra darbinieks. Veikt pārbaudes norises vadītāja pienākumu ir tiesības arī komisijas priekšsēdētājam, komisijas priekšsēdētāja vietniekam.  Lai pārbaudes process būtu drošs, projekts paredz, ka katra konkrētā pārbaude var notikt, ja tajā klātienē piedalās vismaz divi pārbaudes norises vadītāji. Neraugoties uz to, ka pārbaudes process būs digitalizēts, personas darbības pārbaudes telpās tiks novērotas, kā arī pārbaudes norises vadītāji personām sniegs informāciju par pārbaudes norisis, veicamajām darbībām, noteikumiem, kas jāievēro.  Konkrētās pārbaudes telpā klausīšanās prasmes, lasītprasmes un rakstītprasmes daļas laikā atrodas ne mazāk kā divi pārbaudes norises vadītāji. Runātprasmes daļas laikā telpā atrodas divi vērtētāji, ja pārbaude notiek klātienē. Runātprasmes daļas laikā pārbaudes telpā atrodas vismaz viens pārbaudes norises vadītājs, ja runātprasmes daļa notiek tiešsaistē un vērtētāji strādā attālināti.  Tā kā pārbaudi regulāri ir jānodrošina ieslodzījuma vietās(ik gadus vismaz vienu reizi 3-4 ieslodzījuma vietās), noteikumu projekts paredz jaunu normu – ja pārbaude notiek ieslodzījuma vietā, papildus minētajām personām (komisijai) pārbaudes telpā atrodas ieslodzījuma vietas darbinieks.  Projekta VI daļa – Personas reģistrēšanās pārbaudes kārtošanai  Pārbaudes procesa nodrošināšana VPIS nosaka reģistrēšanās posmā būtiskākos jauninājumus salīdzinājumā ar pašreizējo normatīvo regulējumu šajā aspektā.  Informāciju par plānotajām pārbaudēm (laiku un vietu) centrs vismaz divus mēnešus pirms pārbaudes publisko ne tikai centra tīmekļa vietnē, bet arī VPIS.  Noteikumu projekts paredz, ka fiziskas personas pārbaudei var pieteikt juridiskas personas, kurām ir piešķirtas šādas tiesības. Šāds regulējums noteikts, lai dažādos valsts valodas apguves projektu ietvaros (piemēram, Nodarbinātības valsts aģentūras, Sabiedrības integrācijas fonda, Rīgas Domes, Kultūras ministrijas īstenotie latviešu valodas apguves kursi) valsts valodas prasmes pārbaudei personas piesaka juridiskas personas.  Saskaņā ar juridisko personu pieprasījumu pārbaudes gan Latvijā, gan ārpus Latvijas Republikas teritorijas, pamatojoties uz tiesību aktiem diasporas politikas jomā, tiek plānotas papildus VPIS un Valsts izglītības satura centra tīmekļa vietnē publiski pieejamajam kalendāram.  Noteikumu projekts paplašina veidus, kā personas var pieteikties (reģistrēties) pārbaudei. Noteikumi paredz, ka pieteikšanās valsts valodas prasmes pārbaudes kārtošanai būs e-pakalpojums, kas būs pieejams valsts pārvaldes pakalpojumu portālā Latvija.lv. E-pakalpojumus iespējams pieteikt arī [Valsts un pašvaldību vienotajos klientu apkalpošanas centros (VPVKAC)](https://www.pakalpojumucentri.lv/vpvkac), tajā skaitā ar VPVKAC darbinieka palīdzību.  Noteikumu projekta 22.punkts paredz dažādas reģistrēšanās un saziņas formas, respektējot konkrēto klientu ērtības un iespējas. Vienlaikus, ņemot vērā pārbaudes kārtotāju (piemēram, lielu skaitu bezdarbnieku) reālās iespējas, tiks atstāta iespēja reģistrēties, iesniegumu papīra formā nosūtot pa pastu un arī lēmumu par pārbaudes rezultātu saņemt tādā pat veidā.  Projekta 23.punktā uzskatītas ziņas, kas tiek pieprasītas no personas, iesniedzot iesniegumu pārbaudei.  Informācija par personas valstisko piederību, profesiju vai nodarbošanos ir būtiskas, lai valsts valodas politikas kontekstā varētu veikt valsts valodas prasmes apguves monitoringu. Ik gadus tiek pieprasīti dati par valsts valodas prasmes kārtotājiem dažādos aspektos. Tāpat uzkrātās ziņas ir nepieciešamas, īstenojot sociolingvistiskus pētījumus par valsts valodas situāciju.  VPIS ietveros plānota fiziskās personas datu pieprasījuma izveide no Valsts pārbaudījumu informācijas sistēmas uz Iedzīvotāju reģistru, lai pēc norādītā personas koda saņemtu datus par personas vārdu, uzvārdu, dzimšanas datumu, deklarētās dzīvesvietas adresi.  Projekta VII daļa – Pārbaudes struktūra, satura izveides un norises kārtība  Projekts paredz, ka pārbaudes programma, kas apraksta pārbaudes saturu, norisi, valodas prasmes vērtēšanu, tiks publiskota par procesu atbildīgās institūcijas (šajā gadījumā – Valsts izglītības satura centra) tīmekļa vietnē un tādējādi būs pieejama jebkuram interesentam. Programmā aprakstīta katra līmeņa un pakāpes pārbaudes struktūra, prasības, katras pārbaudes daļas (klausīšanās, lasīšanas, rakstīšanas un runāšanas) ilgums, ievietoti pārbaudes uzdevumu paraugi, vērtēšanas kritēriji un principi.  Projekts paredz, ka persona piesakās un kārto pārbaudi konkrētā līmenī un pakāpē (A1, A2, B1, B2, C1 vai C2). Līdz šim pārbaude notika trīs valodas prasmes līmeņos (pamata, vidējā un augstākā) un tikai pēc iegūtā rezultāta pārbaudē persona varēja iegūt valsts valodas prasmes apliecību kādā no sešām pakāpēm. Iespēja kārtot konkrēta līmeņa un pakāpes pārbaudi lielākā mērā būs orientēta uz klienta vajadzībām, jo spēkā esošais normatīvais regulējums nosaka konkrētu līmeni un pakāpi, kādā personai jāprot latviešu valoda. Kopš 2000. gada amati un profesijas ir diferencētas sešās grupās atbilstoši konkrētam valodas līmenim un pakāpei. Arī pretendējot uz pastāvīgās uzturēšanās atļaujas iegūšanu un Eiropas Savienības pastāvīgā iedzīvotāja statusu, nepieciešama A2 pakāpe.  Pašreizējais regulējums, kas paredz pārbaudes kārtošanu vienā no trim līmeņiem, neļauj personai konkrēti izvēlēties nepieciešamo pārbaudījumu sešu pakāpju sistēmā, taču centra pieredze rāda, ka personas iesniegumā par pārbaudes kārtošanu persona gandrīz 90% gadījumu norāda līmeni un pakāpi, kas nepieciešams.  Pārbaudes organizēšana, pārbaudes materiālu sagatavošana un valodas prasmes vērtēšana sešu pakāpju sistēmā nodrošinās precīzāku personas (valodas apguvēja) valodas prasmes mērījumu.  Centrs nodrošinās konsultāciju pirms pārbaudes, iespēju personai veikt diagnosticējošo pārbaudījumu, kā arī VPIS tiešsaistē izpildīt pašpārbaudes uzdevumus, lai nepieciešamības gadījumā pārliecinātos, kura līmeņa un pakāpes pārbaudi kārtot.  Ņemot vērā, ka divas pārbaudes daļas – klausīšanās un lasīšana – tiks pildītas VPIS, centrs nodrošinās iespēju personai konsultācijas laikā izmēģināt pārbaudes uzdevumiem līdzīgu uzdevumu izpildi tiešsaistē.  Projekta 29.punktā noteikts, ka materiāli, kas nepieciešami pārbaudē (piemēram, pārbaudes uzdevumi), ir ierobežotas pieejamības materiāli. Tas noteikts: 1) lai pārbaudes kārtotājiem būtu skaidrs, ka viņi nevar pēc pārbaudes saņemt izpildītos uzdevumus; 2) lai skolotāji, kas māca latviešu valodu, nepieprasītu centram viņu izglītojamo izpildītos uzdevumus.  Tāpat noteikts, ka personas, kuru darba pienākumu izpildei nepieciešami šie materiāli, paraksta apliecinājumu par ierobežotas pieejamības informācijas neizpaušanu. Tas paredzēts, lai tiktu mazināts korupcijas risks šo personu darbībā.  Noteikumu projekts paredz, ka katram personas kārtotājam būs speciāls VPIS kods, lai autentificētos sistēmā. Šis kods tiks izmantots arī kā pārbaudes kārtotāja anonimitātes nodrošinātājs.  Projekta VII daļā detalizētāk nekā spēkā esošajā normatīvajā regulējumā aprakstītas personas darbības pārbaudē un noteikumi, kas jāievēro pārbaudes laikā. Tas darīts ar mērķi pēc iespējas novērst pārpratumus, neskaidrības, ka var radīt problēmsituācijas.  Projekta 35.punkts paredz, ka visa pārbaudes norise tiek fiksēta ar videoiekārtas palīdzību. Galvenie apsvērumi, kas noteica nepieciešamību paredzēt šādu procedūru ir saistīti ar pārbaudes drošību, kā arī nepieciešamību procesa apelāciju vai pārkāpumu gadījumā iegūt objektīvu informāciju par pārbaudes norises vadītāju un kārtotāju darbībām.  Projekts paredz, ka pārbaudes telpā vienlaikus ir ne vairāk par 10 personām. Šāda norma noteikta, lai pārbaudes norises vadītājiem būtu iespēja pārskatīt procesu un nepieciešamības gadījumā pārbaudes kārtotājam tehnisku atbalstu.  Projekta VIII daļa – Personas valsts valodas prasmes novērtēšana,  pārbaudes rezultātu paziņošana un pārbaudes rezultātu apstrīdēšana  Pamatojoties uz līdz šim veikto pārbaudes rezultātu datu analīzi un izmantojot citu valstu pieredzi līdzīgu pārbaudījumu vērtēšanā, projektā noteikts sasniedzamais maksimālais procentuālais vērtējums (60%), kas nepieciešams, lai valsts valodas prasmes pārbaude būtu sekmīgi nokārtota.  Atšķirībā no pašreizējā tiesiskā regulējuma personai lēmums par pārbaudes rezultātu (turpmāk – lēmums) būs pieejams VPIS. Ņemot vērā procesa norises, tai skaitā vērtēšanas, digitalizāciju, noteikumu projekta 48.punkts paredz, ka lēmums personai būs pieejams VPIS, sākot ar septīto dienu pēc pārbaudes kārtošanas. Pašreiz noteikts, ka lēmums par pārbaudes rezultātu ir 15 dienu laikā pēc pārbaudes kārtošanas.  Projekts paredz, ka lēmuma formu un saņemšanas veidu persona varēs izvēlēties, reģistrējoties pārbaudei (projekta 23.11. apakšpunkts). Tā kā personai būs nodrošināta ērtāka un ātrāka lēmuma saņemšanas forma e-pakalpojuma veidā, tad paredzēts, ka lēmuma izsniegšana papīra formā būs maksas pakalpojums saskaņā ar centra maksas pakalpojumu cenrādi.  Noteikumu projekta 51.punkts precizē apelācijas komisijas sastāvu salīdzinājumā ar spēkā esošo tiesisko regulējumu.  Noteikumu projekta 53.punkts paredz, ka gadījumā, kad persona, kurai jau ir vērtējums par valsts valodas prasmi, atkārtoti kārto pārbaudi, spēkā ir hronoloģiski pēdējais lēmums par personas valsts valodas prasmes līmeni un pakāpi. Šāda norma noteikta ar mērķi, lai personai izsniegtais dokuments pēc iespējas objektīvāk atbilstu viņas faktiskajai valodas prasmei.  Precizēta norma par to, ka iepriekšējais lēmums par valodas prasmes līmeni un pakāpi ir spēkā tikai tādā gadījumā, ja persona kārto augstāka līmeņa un pakāpes pārbaudi, taču neiegūst sekmīgu vērtējumu. Piemēram, personai ir B1 (vidējā līmeņa 1.pakāpes) valsts valodas prasmes apliecība, teču viņa kārto pārbaudi uz B2 (vidējā līmeņa 2.pakāpi), taču B2 nenokārto. Tādā gadījumā spēkā paliek iepriekšējais lēmums.  Noteikumu projekts paredz, ka atkārtotu lēmumu par pārbaudes rezultātu persona pieprasa, izmantojot e-pakalpojumu valsts pārvaldes pakalpojumu portālā [www.latvija.lv](http://www.latvija.lv). Izvēloties šo e-pakalpojumu, personai būs iespēja norādīt, kādā formā viņa vēlas saņemt atkārtoto lēmumu. Atkārtotā lēmuma saņemšanas veids un forma ir analogi primārajam lēmumam un noteikti projekta 23.11.apakšpunktā.  Projekta daļa – Noslēguma jautājumi  Noteikumu projekta 59.punkts paredz, ka spēku zaudē Ministru kabineta 2000.gada 22.augusta noteikumi Nr.289 „Noteikumi par valsts nodevu par valsts valodas prasmes atestāciju profesionālo un amata pienākumu veikšanai”.  Salīdzinājumā ar spēkā esošo normatīvo regulējumu par pārbaudi projektā nav noteikta valsts nodeva par pārbaudi. Atteikšanos no valsts nodevas par valsts valodas prasmes pārbaudi pamato apsvērumi, kas radušies, izvērtējot izveidojušos faktisko un tiesisko situāciju.  Pašreiz spēkā ir divi Ministru kabineta noteikumi, kas nosaka valsts nodevas apmēru, maksāšanas kārtību un nodevas atlaides: 1) noteikumi Nr.733, kuri izdoti saskaņā ar [Valsts valodas likuma](https://likumi.lv/ta/id/14740-valsts-valodas-likums) [6.panta](https://likumi.lv/ta/id/14740-valsts-valodas-likums#p6) piekto daļu, [Imigrācijas likuma](https://likumi.lv/ta/id/68522-imigracijas-likums) [24.panta](https://likumi.lv/ta/id/68522-imigracijas-likums#p24) piekto un 5.1 daļu, likuma “[Par Eiropas Savienības pastāvīgā iedzīvotāja statusu Latvijas Republikā](https://likumi.lv/ta/id/139372-par-eiropas-savienibas-pastaviga-iedzivotaja-statusu-latvijas-republika)” [3.panta](https://likumi.lv/ta/id/139372-par-eiropas-savienibas-pastaviga-iedzivotaja-statusu-latvijas-republika#p3) ceturto un piekto daļu. Šie noteikumi nosaka valsts nodevas apmēru par valsts valodas prasmes pārbaudi pastāvīgās uzturēšanās atļaujas saņemšanai un Eiropas Savienības pastāvīgā iedzīvotāja statusa iegūšanai, kā arī valsts nodevas maksāšanas kārtību. Noteikumi Nr.733 neparedz nodevas atlaides vai atbrīvojumu no nodevas samaksas; 2) Ministru kabineta 2000.gada 22.augusta noteikumi Nr.289 “Noteikumi par valsts nodevu par valsts valodas prasmes atestāciju profesionālo un amata pienākumu veikšanai” (turpmāk – noteikumi Nr.289), kuri izdoti saskaņā ar likuma „Par nodokļiem un nodevām” 10.panta pirmo un otro daļu, 11.panta otrās daļas 40.punktu un pārejas noteikumu 28.punktu. Noteikumi Nr.289 noteiktām personu grupām paredz atvieglojumus, proti, valsts nodevas samaksu samazinātā apmērā. Likuma “Par nodokļiem un nodevām” 11.pants ir izslēgts ar 2018.gada 1.janvāri, bet minētā likuma 10.pantā ir noteikti nodevu sistēmas principi. Savukārt šā likuma pārejas noteikumu 28.punkts nevar tikt uzskatīts par pilnvarojumu Ministru kabinetam, respektējot to, ka Ministru kabineta noteikumi valsts nodevas piemērošanai izdodami saskaņā ar pilnvarojumu attiecīgo jomu regulējošajā speciālajā likumā. Speciālais likums, kurā būtu nepieciešams noteikt deleģējumu izdot Ministru kabineta noteikumus par valsts nodevu par valodas prasmes pārbaudi darba vajadzībām, ir Valsts valodas likums. Grozījumu veikšana Valsts valodas likumā, lai tajā ietvertu deleģējumu Ministru kabinetam noteikt valsts nodevu pārbaudei, ir problemātiska. 2013. gadā ar Ministru kabineta 2013.gada 19.novembra sēdes protokollēmuma (prot. Nr.61 10.§) jau tika dots uzdevums veikt Valsts valodas likumā grozījumus, nosakot deleģējumu valsts nodevai par pārbaudi darba vajadzībām, taču, respektējot reālo situāciju attiecībā uz grozījumu veikšanu Valsts valodas likumā, Ministru kabineta 2015. gada 24. marta sēdē pieņēma protokollēmumu „Par Ministru kabineta 2013.gada 19.novembra sēdes protokollēmuma (prot. Nr.61 10.§) „Noteikumu projekts „Grozījumi Ministru kabineta 2000.gada 22.augusta noteikumos Nr.289 „Noteikumi par valsts nodevu par valsts valodas prasmes atestāciju profesionālo un amata pienākumu veikšanai”” 2.punktā dotā uzdevuma izpildi” (prot. Nr.16 20.§) (turpmāk – Protokollēmums). Protokollēmuma 1.punktā tika noteikts: pieņemt zināšanai, ka Izglītības un zinātnes ministrija sagatavos grozījumus Valsts valodas likumā, paredzot deleģējumu Ministru kabinetam noteikt valsts nodevas apmēru, samaksas kārtību un atvieglojumus par valsts valodas prasmes pārbaudi profesionālo un amata pienākumu veikšanai, un iesniegs tos noteiktā kārtībā izskatīšanai Ministru kabinetā vai kā priekšlikumus likumprojekta lasījumam Saeimā tad, kad Valsts valodas likumā tiks virzīti citi grozījumi pēc būtības. Valsts valodas likumā kopš tā spēkā stāšanās dienas, t.i., no 2000.gada 1.septembra, nav izdarīti grozījumi. Pamatojoties uz minēto, projekts paredz atteikties no valsts nodevas par pārbaudi šādu apsvērumu dēļ:  1) potenciāli nav paredzams sagaidīt, ka tuvākajā laikā tiks izdarīti būtiski grozījumi Valsts valodas likumā;  2) nosakot valsts nodevas maksāšanas kārtību, nav pamata diferencēt pārbaudes pretendentus pēc valstiskās piederības, jo valsts valodas prasmes pārbaudes process, valodas prasmes novērtēšana un arī valsts valodas prasmi apliecinošais dokuments ir identisks, neraugoties uz to, kādam mērķim persona kārto valsts valodas prasmes pārbaudi. Piemēram, ja ārzemnieks vēlēsies kārtot pārbaudi, viņš kā mērķi atzīmēs – darba vajadzībām, jo šādam mērķim par pārbaudi nebūs jāmaksā valsts nodeva. Savukārt pārbaudes rezultātā iegūto dokumentu viņš uzrādīs, pretendējot uz pastāvīgās uzturēšanās atļauju*.* Statistiskie dati par pārbaudes kārtotājiem liecina, ka vidēji 80% kārto pārbaudi darba vajadzībām, tai skaitā arī ārzemnieki;  3) treškārt, tiktu pieņemts pārbaudes pretendentiem labvēlīgs lēmums, kas atvieglotu valsts valodas prasmes pārbaudes kā administratīvā procesa veikšanu. Valsts valodas apguve ir viens no sabiedrības integrācijas stūrakmeņiem. Kā atzinusi Satversmes tiesa, tad ikvienai personai, kura pastāvīgi dzīvo Latvijā, ir jāprot šīs valsts valoda, turklāt, tādā līmenī, lai varētu pilnvērtīgi piedalīties demokrātiskās sabiedrības dzīvē. *(Sk. Satversmes tiesas 2019.gada 23.aprīļa sprieduma lietā Nr. 2018-12-01 24.2.apakšpunktu)*. Prasme brīvi lietot valsts valodu ir nepieciešama ikvienas Latvijas sabiedrības loceklim, lai tas varētu efektīvi līdzdarboties valsts demokrātiskajos procesos. (Sk. *Satversmes tiesas 2019.gada 13.novembra sprieduma lietā Nr. 2018-22-01 18. punktu).* Valsts valodas prasmes pārbaudes process, kas valstī notiek jau kopš 1992. gada, pierāda, ka arī valsts valodas apguves procesā iegūto zināšanu un prasmju novērtēšanai ir būtiska nozīme. Iespēja personai bez maksas kārtot pārbaudi motivētu Latvijas sabiedrības locekļus mācīties valsts valodu, kā arī šāda iespēja stiprinātu šajās personās sajūtu, ka viņas ir piederīgas Latvijai; 5) saskaņā ar Diasporas likumu Izglītības un zinātnes ministrija nodrošina valsts valodas prasmes pārbaužu organizēšanu un pieejamību diasporai tās locekļu pastāvīgajās dzīvesvietās ārvalstīs, izsniedzot atbilstošu valsts valodas prasmes apliecību. Atteikšanās no valsts nodevas atvieglotu reģistrēšanās procesu pārbaudes kārtošanai diasporas pārstāvjiem, kas pārbaudi veic ārpus Latvijas Republikas (piemēram, Amerikas Savienotajās Valstīs, Austrālijā, Krievijas Federācijā u.c.) un kuriem valsts nodevas maksājums jāpārskaita no savas mītnes zemes bankas konta.  Valsts kasē iemaksātā nodeva par valsts valodas prasmes pārbaudi pēdējo trīs gadu laikā ir vidēji 40 000 *euro* gadā, kas valsts kopējo ieņēmumu budžetā nav tik nozīmīga.  Ņemot vērā minēto un atsakoties no valsts nodevas par valsts valodas prasmes pārbaudi, būtu nepieciešams izdarīt grozījumus Imigrācijas likumā un likumā „Par Eiropas Savienības pastāvīgā iedzīvotāja statusu Latvijas Republikā”, kā arī jāatzīst par spēku zaudējušiem MK noteikumi 289. Izglītības un zinātnes ministrija 2020. gada 27. jūlijā, sniedzot atzinumu par 2020. gada 2. jūlijā Valsts sekretāru sanāksmē (prot. Nr. 26 11. §) izsludināto Iekšlietu ministrijas izstrādāto likumprojektu “Imigrācijas likums” (turpmāk – likumprojekts) un tā sākotnējās ietekmes novērtējuma ziņojumu (anotāciju) (VSS-545), lūdza svītrot likumprojekta 30. panta septīto daļu: *Ministru kabinets nosaka par valsts valodas prasmes pārbaudi maksājamās valsts nodevas apmēru un samaksas kārtību, kā arī personu kategorijas, kuras atbrīvojamas no valsts nodevas samaksas*.  Iekšlietu ministrijai nebija iebildumu. Savukārt līdz ar jaunā Imigrācijas likuma stāšanos spēkā likums „Par Eiropas Savienības pastāvīgā iedzīvotāja statusu Latvijas Republikā” zaudēs spēku. Likumsakarīgi – nebūs tiesību aktu, kas nosaka valsts nodevu par pārbaudi. |
| 3. | Projekta izstrādē iesaistītās institūcijas un publiskas personas kapitālsabiedrības | | Izglītības un zinātnes ministrija, Valsts izglītības satura centrs |
| 4. | Cita informācija | | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas (Latvijas pilsoņi, nepilsoņi un ārzemnieki), kurā profesionālo vai amata pienākumu veikšanai nepieciešams apliecinājums par valsts valodas prasmi konkrētā līmenī un pakāpē (darba ņēmēji).  Ārzemnieki, kuriem pastāvīgās uzturēšanās atļaujas saņemšanai vai Eiropas Savienības pastāvīgā iedzīvotāja statusa iegūšanai nepieciešams dokuments, kas apliecina valsts valodas prasmi vismaz A līmeņa 2. pakāpē. |
| 2. | Tiesiskā regulējuma ietekme uz tautsaimniecību un administratīvo slogu | Pārbaudes procesa digitalizācijas rezultātā mazināsies administratīvais slogs personām, kas vēlēsies kārtot pārbaudi – tiks nodrošināta pakalpojuma ērtāka pieprasīšana, administratīvā lēmuma saņemšana.  Pārbaudes procesa digitalizācija samazinās arī pakalpojuma sniedzēja (valsts pārvaldes iestādes) administratīvo slogu, atvieglos informācijas apriti starp valsts institūciju un klientu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | "av. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | n-gads | | Turpmākie trīs gadi (*euro*) | | | | |
| n+1 | | n+2 | | n+3 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  |  |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi |  |  |  |  |  |  |  |
| 2.1. valsts pamatbudžets |  |  |  |  |  |  |  |
| 2.2. valsts speciālais budžets |  |  |  |  |  |  |  |
| 2.3. pašvaldību budžets |  |  |  |  |  |  |  |
| 3. Finansiālā ietekme |  |  |  |  |  |  |  |
| 3.1. valsts pamatbudžets |  |  |  |  |  |  |  |
| 3.2. speciālais budžets |  |  |  |  |  |  |  |
| 3.3. pašvaldību budžets |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X |  |  |
| 5. Precizēta finansiālā ietekme | X |  | X |  | X |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. | | | | | | |
| 8. Cita informācija | Nav | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Nepieciešami grozījumi šādos tiesību aktos:  Imigrācijas likumā – svītrot 24.panta 5.1 daļu, kas paredz nodevu par valsts valodas prasmes pārbaudi.  Likumā “Par Eiropas Savienības pastāvīgā iedzīvotāja statusu Latvijas Republikā” svītrot 3. panta piekto daļu, kas paredz nodevu par valsts valodas prasmes pārbaudi.  Grozījumi minētajos likumos nebūs nepieciešami, ja stāsies spēkā jauns Imigrācijas likums. Likumprojektā „Imigrācijas likums” (VSS-545, TA-509, 02.07.2020.) valsts nodeva par valsts valodas prasmes pārbaudi nav noteikta.   Likums “Par Eiropas Savienības pastāvīgā iedzīvotāja statusu Latvijas Republikā” vairs nebūs, jo, norādīts likumprojekta anotācijā projektā apvienoti šobrīd spēkā esošie Imigrācijas likums un likums “Par Eiropas Savienības pastāvīgā iedzīvotāja statusu Latvijas Republikā”.  Skat.<http://tap.mk.gov.lv/lv/mk/tap/?pid=40489279> |
| 2. | Atbildīgā institūcija | Iekšlietu ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Notikuši šādi pasākumi, informējot noteikumu projektā paredzētajām izmaiņām:  1. Starpinstitūciju sanāksme (29.01.2021.), kurā piedalījās Valsts izglītības satura centra un Labklājības ministrijas un Nodarbinātības valsts aģentūras pārstāvji, kas tika informēti par pārbaudes digitalizāciju un citām izmaiņām.  2. Starpinstitūciju sanāksme (11.02.2021.), kurā piedalījās Valsts izglītības satura centra, Veselības ministrijas un Latvijas Ārstu biedrības pārstāvji, lai pārrunātu jautājumus par nepieciešamajām izmaiņām pašreizējā tiesību akta (MK noteikumu Nr.733) 3.pielikumā un sadarbību ar ārstiem rehabilitologiem.  3. Tiešsaistes seminārs (21.12.2020.) latviešu valodas pieaugušo 80 skolotājiem, kas tika informēti par izmaiņām pārbaudes norisē un saturā. |
| 2. | Sabiedrības līdzdalība projekta izstrādē | Atbilstoši Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā", lai informētu sabiedrību par noteikumu projektu un dotu iespēju izteikt viedokli, noteikumu projekts tiks ievietots ministrijas tīmekļvietnē. |
| 3. | Sabiedrības līdzdalības rezultāti | Pēc sarunas ar Veselības ministrijas un Latvijas Ārstu biedrības (LĀB) pārstāvjiem Valsts izglītības satura centrs vēstulē (21.02.2021. Nr.1-08/204) vērsās pie LĀB ar lūgumu izvērtēt noteikumu projekta 2.pielikumu, kā arī norādīt dokumentu, ko varētu izsniegt ārstniecības persona un kas kalpotu kā dokumentārs apliecinājums atbrīvojumam no pārbaudes vai atvieglojumiem pārbaudē.  Līdz 2021.gada 19.jūnijam centrs nav saņēmis atbildi no LĀB.  Veselības ministrijas pārstāve norādīja, ka minētie jautājumi nav Veselības ministrijas kompetencē un nekādu atbalstu sniegt nevar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts izglītības satura centrs  Izglītības un zinātnes ministrija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošo institūciju likvidācija vai reorganizācija. Iestāžu institucionālā struktūra netiek ietekmēta, papildu cilvēkresursi nav nepieciešami.  Projekta izpilde notiks esošo funkciju ietvaros. |
| 3. | Cita informācija | Nav. |

Izglītības un zinātnes ministre A.Muižniece

Vizē:

Valsts sekretārs J.Volberts

Lazareva 67814478

anta.lazareva@visc.gov.lv